Grænkeri
Grænkeri er manneskja sem forðast að neyta afurða úr dýraríkinu, sérstaklega matvæla, en líka fatnaðar og annarra neysluvara sem fengin eru með hagnýtingu dýra. Grænkerar hafna hvers kyns misnotkun á dýrum, þar með talið fólki. Hvað varðar mataræði eru grænkerar strangar grænmetisætur að því leyti að þeir neyta ekki dýraafurða á borð við mjólk, hunang og egg, en oftast er mataræði aðeins einn þáttur í grænkeralífstíl. Grænkerar hafna líka fatnaði úr efnum sem fengin eru af dýrum, jafnvel þótt ekki felist í því þjáningar eða dráp, eins og silki og ull. Ástæður þess að fólk gerist grænkerar eru margvíslegar, en algengt er að fólk nefni siðferðilegar eða umhverfislegar ástæður.

Tenglar
 Samtök grænkera á Íslandi 

Lífstíll
Dýravernd
Mataræði